CELEX: E2019J0013
Language: fi
Date: 2020-12-10 00:00:00
Title: Tuomioistuimen tuomio, annettu 10 päivänä joulukuuta 2020, asiassa E-13/19 Hraðbraut ehf. vastaan koulutus-, tiede- ja kulttuuriministeriö, Verzlunarskóli Íslands ses., Tækniskólinn ehf., ja Menntaskóli Borgarfjarðar ehf. (Julkiset hankinnat – Direktiivi 2014/24/EU – Palveluhankintasopimus – ETA-sopimuksen 37 artikla – Palvelujen käsite – Keskiasteen koulutus) 2021/C 113/06

31.3.2021   
            
            
               FI
            
            
               Euroopan unionin virallinen lehti
            
            
               C 113/11
            
         
      TUOMIOISTUIMEN TUOMIO,
      annettu 10 päivänä joulukuuta 2020,
      asiassa E-13/19
      Hraðbraut ehf. vastaan koulutus-, tiede- ja kulttuuriministeriö, Verzlunarskóli Íslands ses., Tækniskólinn ehf., ja Menntaskóli Borgarfjarðar ehf.
      
         
            (Julkiset hankinnat – Direktiivi 2014/24/EU – Palveluhankintasopimus – ETA-sopimuksen 37 artikla – Palvelujen käsite – Keskiasteen koulutus)
         
      
      (2021/C 113/06)
      Julkisia hankintoja käsittelevä valituslautakunta (Kærunefnd útboðsmála) on esittänyt asiassa E-13/19, Hraðbraut ehf. vastaan koulutus-, tiede- ja kulttuuriministeriö, Verzlunarskóli Íslands ses., Tækniskólinn ehf., ja Menntaskóli Borgarfjarðar ehf., valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee julkisista hankinnoista ja direktiivin 2004/18/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/24/EU ja erityisesti sen 2 artiklan 1 kohdan 9 alakohdan ja 74 artiklan tulkintaa. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen (esittelevä tuomari) ja Bernd Hammermann, on antanut 10 päivänä joulukuuta 2020 tuomion, jonka tuomiolauselma on seuraava:
      Sopimukset, joilla on pyynnössä kuvattujen kaltaisia ominaisuuksia ja joiden tavoitteena ei ole direktiivissä 2014/24/EU tarkoitettu palvelujen tarjonta, eivät ole kyseisen direktiivin 2 artiklan 1 kohdan 9 alakohdassa tarkoitettuja palveluhankintasopimuksia.